བཟའ་ཟླའི་བར་གྱི་ཁ་བརྡ་དང་སློབ་གསོ་ནི་ཧ་ཅང་གལ་ཆེན་ཡིན།འབྲས་སྐྲན་བྱུང་བའི་ནད་པས་ཡུན་རིང་བོར་ནད་སྡུག་མྱངས་པ་དང་ཡུན་རིང་པོར་གསོ་བཅོས་བྱས་པའི་དབང་གིས་སེམས་པ་བག་ལ་ཕེབས་མི་ཐུབ་པ་རེད།གསོ་བཅོས་ཀྱི་གོ་རིམ་སྡུག་པོ་དེའི་ཁྲོད་དུ་ནད་པར་ཡི་མུག་པ་དང་འཇིག་སྔངས་སྐྱེས་སྲིད་ལ།དེའི་སྐབས་སུ་བཟའ་ཟླ་གམ་དུ་ཡོད་ན།ནད་པས་སེམས་ཁོངས་ཀྱི་སྡུག་བསྔལ་ཡོད་ཚད་བཟའ་ཟླར་བཤད་པ་དང་།ཅིག་ཤོས་ཀྱིས་ཀྱང་སེམས་ཞིབ་མོས་མཉན་ནས་ནད་པའི་སྡུག་བསྔལ་རྟོགས་ན།ནད་པའི་སེམས་ཁམས་ལྷོད་ལ་འབབ་ཏུ་བཅུག་ནས།མུ་མཐུད་དུ་གསོ་བཅོས་བྱེད་པའི་ཐད་ཡིད་ཆེས་སྦྱིན་ཐུབ།བཟའ་ཟླའི་བར་དུ་གཅིག་བརྗོད་མཁན་དང་གཅིག་ཉན་མཁན་བྱས་ཏེ།གཅིག་གིས་སྤོབས་པ་ཆེན་པོས་སེམས་ཀྱི་སྡུག་བསྔལ་དང་འཇིགས་པ་བཤད་པ་དང་།ཅིག་ཤོས་ཀྱིས་སེམས་ཞིབ་མོས་ཉན་ནས་དེའི་སྡུག་བསྔལ་རྟོགས་པར་བྱས་ན།ནད་གཞི་དྲག་སྐྱེད་འབྱུང་བར་ཕན་པ་ཆེན་པོ་ཡོད་པར་མ་ཟད་བཟའ་ཟླའི་བར་གྱི་བརྩེ་འདང་ཡང་ཇེ་ཟབ་ཏུ་གཏོང་ཐུབ།